text:
GFSL stuðulin hevur brúk fyri einum nýggjum navnið, og vit spyrja teg, hvat tað skal vera. Vit leita eftir er einum nýggjum, løttum navni, ið endurspeglar, hvat stuðulin virkar fyri.
Vinningurin er ein ferðaseðil, ið hevur gildi fram til 05.02.2014. Freistin at lata uppskot inn er 22. desember kl. 23.59 og vinnarin verður avdúkaður sjálvan jólaaftan 24. desember.
So um tú hevur eitt frískt, øðrvísi, kreativt, genialt ella okkurt heilt annað navnauppskot, so er hetta tín møguleiki at vinna tær sjálvum ein ferðaseðil í jólagávu.
Uppskot kunnu sendast til mfsmeylar@gmail.com (merkt "ferðaseðil") og við honum ein stutt frágreiðing um, hví tú heldur at uppskotið er gott, eins og tú skalt viðhefta upplýsingar um navn og lesna.
Treytin fyri luttøku er, at mann er lesandi og limur í MFS. Gerst limur her.
Grunnurin Fyri Styttri Lestrarferðir, GFSL, er ein ferðastuðul, ið verður latin lesandi, ið skriva um føroysk viðurskifti og í uppgávuhøpi hava tørv á at ferðast í egnum landi ella til eitt annað land.


c: text/html

text:
Eftir at umsókn er móttikin um búpláss, tekur ein upptøkunevnd, eftir tilmæli frá tørvsmetara, avgerð um upptøku.
Avgerðin er fakliga grundað, og upptøkunevndin skal tryggja, at borgarin við størsta tørvi fær hægstu raðfesting.
Allir fyritíðar- ella fólkapensjónistar, ið búgva í eldrabústovni – uttan mun til, um teir eru giftir ella stakir – fáa pensjónsupphædd sum stakir pensjónistar. Gjaldið er somuleiðis líka fyri øll, gift sum støk.
Øll rinda somu upphædd fyri vistarhald (húsaleiga, olja, el, mat, reingerð, felags útreiðslur o.t.).
Øll rinda eitt minsta tænastugjald, ið m.a. fevnir um røkt og praktiska hjálp. Tey, ið hava aðra inntøku enn veitingarnar frá tí almenna, sum fer um ásett mark, til dømis tænastumannaeftirløn, krígspensjón, rentuinntøku ella líknandi, rinda eitt eyka tænastugjald í mun til inntøkuna. Gjaldið er ásett í kunngerð og er treytað av, hvussu høg inntøkan er.
Leinkja til umsóknarblað
Leinkja til kunngerð um gjald fyri heimatænastu, eldrarøkt o.a.

robotstxt: allowed

filter: keep


text:
Eirikur Lindenskov 04.01.2016 (15:25)
Demmus Hentze farin
Í gjárkvøldið andaðist Demmus Hentze, fyrrverandi advokatur og politikari, 92 ára gamal.
Demmus Hentze varð føddur á Sandi 4. desember í 1923, og var útbúgving løgfrøðingur á Keypmannahavnar Universiteti í 1952.
Hann varð advokatfulltrúi í í 1953, landsrættarsakførari í 1958 og hevði egið advokatvirki, Advokatskrivstovan Hentze, 1981–2010. Demmus Hentze var eisini brasilianskur konsul í Føroyum.
Demmus Hentze byrjaði politisku yrkisleið sína, tá hann varð valdur á ting fyri Fólkaflokkin í Sandoyar valdømi á løtignsvalinum í 1966. Tá gjørdist Fólakflokkurin størri enn Tjóðveldisflokkurin, og harvið koppaði Demmus Henzte tjóðveldismanninum Erlendi Patursson, sum ta ferðina ikki varð afturvaldur.
Demmus Hentze varð afturvaldur á valinum í 1970, men fall aftur á valinum 1974. Men tá vóru boð eftir honum til landsstýrismann at umsita fíggjarmál. Demmus Hentze varð afturvaldur á valinum í 1978. Helt fram sum landsstýrismaður í triðja landsstýrinum hjá Atla Dam, sum sat frá 1979-81, tá Demmus Hentze eisini umsat fíggjarmál.
Demmus Hentze gavst í politikki eftir skeiðið sum landsstýrismaður, sum endaði 5. januar í 1981.
Eftir tíðina sum politikari fór Demmus Hentze aftur at virka sum advokatur.
Demmus Hentze varð giftur við Helenu, fødd Debes. Tey áttu døturnar Turið Debes Hentze, sumer advokatur, Bergljót Debes Hentze, sum starvast í Kringvarpinum og Annu Debes Henze, sum er sálarfrøðingur.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Børsskráseting send beinleiðis í sjónvarpi, útvarpi og netvarpi11-07-2007
Eik Banki verður børsskrásettur í dag, og møguleiki er at fylgja við skrásetingini beinleiðis í sjónvarpi, útvarpi og á internetinum
Partabrævahækking í Eik fullteknað10-07-2007
Áhugin fyri kapitalhækkingini í Eik var so mikið stórur at hon var fullteknað. Eik Banki verður børsskrásettur í morgin
Live-webcast frá Eik-børsskráseting09-07-2007
Fyrsta beinleiðis webcastið frá einum føroyskum banka verður sent mikudagin kl. 10.45, tá Eik fer á børsin
Nýtt føroyskt partabrævavísital almannakunngjørt mikudagin í Eik09-07-2007
Íslendski virðisbrævamarknaðurin almannakunnger eitt nýtt føroyskt partabrævavísital í høvuðssætinum hjá Eik Banka í Havn, samstundis sum Eik verður tvískrásettur á virðisbrævamarknaði mikudagin 11. juli. Við talinum ber til at síggja, hvussu føroysku fyritøkurnar standa seg á børsinum
Stórur áhugi fyri at tekna Eik-partabrøv07-07-2007
Úrslitið av partabrævahækkingini í Eik verður almannakunngjørt í seinasta lagi týsdagin 10. juli 2007 kl. 11.00. Stórur áhugi hevur verið fyri at tekna nýggj partabrøv


text:
Góðu næmingar og foreldur/avvarandi!
Sum kunnað varð um á foreldrafundinum – og í vikuseðlunum, fara vit at renna í Kaldbak í morgin.
Vit fara til Havnar kl. 7:20 og koma aftur kl. 12:30.
Góðu næmingar (og foreldur/avvarandi)!
Á hesi slóð er møguleiki at venja guitar, ukulele og klaver til sangin “Hvis du ser en krokodille i dit badekar”.
Trýst her
Í viku 39 syngja vit:
Mána og sól (Sálmabóka-uppískoytið)
Eg vil telja strjørnurnar
Hvis du ser en krokodille i dit badekar
Góðu foreldur og avvarandi!
Felags foreldrafundur og skúlastýrisfundur
verður í Nólsoyar skúla
mánakvøldið 26. sept. 2016
kl. 19:30 til 21:00
Vinaliga
Jákup av Skarði
Fyrstilærari í Nólsoyar skúla
tlf. 217001
jakupavs@skulin.fo
Góðu foreldur
Vit vilja fegin bjóða tykkum til felags foreldrafund. Fundurin verður hildin saman við foreldrum í Eysturskúlanum og Sankta Frans skúla.
Danski sálafrøðingurin Jens Andersen fer at halda fyrilestur fyri okkum um tann týdning, ið foreldur hava á barnisins menning, felagskap, trivnað og læring í skúlanum.
Fyrilesturin er serstakliga um, at vit sum foreldur eru fyrimyndir hjá okkara børnum og um ta ábyrgd, sum foreldraleikluturin hevur við sær, t.d. um samstarv, menning av felagsskapum og um at seta børnum krøv.
Jens Andersen er ein væl dámdur og undirhaldandi fyrilestrarhaldari, sum nýtir skemt og ítøkilig dømi úr gerandisdegnum at lýsa barnauppaling og familjulív.
Dato: Mánakvøldið 19. september 2016
Kl.: 19 – 20.30
Stað: Eysturskúlin
Vinarliga
Nólsoyar skúli


text:
Jan Müller
02.11.2015 - 13:26
“Vit skulu hava fullan limaskap í Norðurlandaráðnum, og vit skulu sita við borðið í Norðurlondum og í Arktis, har avgerðir, ið viðvíkja Føroyum, verða tiknar,” sigur Kári P. Højgaard, tingmaður og limur í Útnorðurráðnum, nú hann luttók á Arctic Circle ráðstevnuni í Íslandi.
Kári P. Højgaard, sum hevur verið partur av arbeiðinum í útnorðri hesi seinastu árini, heldur tað hevur stóran týdning fyri Føroyar, at vit eru partur av og eisini sita við borðið, har avgerðir verða tiknar, sum viðvíkja okkum. Hann heldur, at júst føroyska luttøkan á arktisku ráðstevnuni í íslendska høvuðsstaðnum herfyri var eitt gott dømi um, at Føroyar eru við saman við teimum stóru.
Hann vísir á, at síðani Útnorðurráðið varð sett á stovn fyri 30 árum síðani, er okkara leiklutur meira altjóðagjørdur. Vit eru við í fleiri millumlanda tingmannanevndum, og ikki minst í sambandi við Arktis eru vit vorðin nógv meira sjónlig. Broytingarnar í Arktis orsakað av veðurlagnum ávirka so eisini okkum, her t.d. sjóvarhita og fiskastovnar, so føroyingar eru farnir at brúka meira orku uppá tað arktiska arbeiðið í mun til samstarv við meginlandið.
Kári P. Højgaard var við til Arctic Circle, sum partur av Útnorðurráðnum saman við Jørgen Niclasen. Har vóru serstakir fundir, ið Útnorðurráðið skipaði fyri ella var partur av. Harumframt luttók hann eisini serstakliga til framløgur, sum føroyingar hildu eitt nú tað stóra tiltakið leygardagin í stórhøllini í Hørpuni, har m.a. løgmaður helt røðu og gjørdi vart við okkara støðu í Arktis umframt Sjúrða Skaale, fólkatingslim og Hákun Djurhuus, SEV-stjóra.
“Framløgurnar vóru framúr góðar og her ikki minst hon hjá Sjúrða Skaale, sum var serstakliga væl úr hondum greidd, nú hugsað verður um, at Føroyar kunnu gerast partur av framtíðar virkseminum í Arktis. Føroyar vóru umrøddar uppá ein sera positivan máta. Haldi eisini at okkara framløgur mintu nógv um tær, sum kinverjar høvdu á ráðstevnuni, har teir eisini umrøddu møguleikarnar, sum nýggju siglingarleiðirnar millum Evropa og Asia fara at geva. Eg haldi eisini tað var áhugavert at hoyra, hvussu nógvir møguleikar finnast í Føroyum, og hvussu týdningarmikið tað er, at Føroyar eru sjónligar og bjóða seg fram sum veitarar ol.
Og her ikki minst tann sannroynd og skilagóði boðskapur, at alt í Føroyum kann røkkast innan fyri ein tíma, meðan tað aðrastaðni kann taka fleiri dagar. Hetta haldi eg er ein sera týðandi boðskapur at melda út.
Eg má eisini siga, at vit í Føroyum kanska hava nøkur av teimum mest væl útbúnu fólkunum í heiminum, og hetta er nakað, sum vit eisini eiga at siga frá. Tað er ikki so langt síðani, at vit áttu 10% av øllum yvirmonnum í Maersk, og at ein stórur partur av okkara ungdómi leitar sær hægri útbúgving eiga vit heldur ikki at gloyma. Vit teljast millum tey fremstu at servicera, hvat tað skal vera."
Kári Højgaard heldur tað eisini vera ómetaliga gott, at tað kemur fram í slíkum forum sum Arctic Circle, at vit eiga havnir og fólk, sum veruliga kunnu taka imóti flutninginum í Arktis. At vit so eisini í løtuni eru við at byggja út havnir. Vit hava væl útbygd havnaløg, sum kunnu taka ímóti stórt sæð øllum skipum, og útbyggingar fara fram av okkara størstu havnum í næstu framtíð, soleiðis at man verður uppaftur betur fyri at veita tænastur.
Kári Højgaard var rættiliga ovfarin av, at so mong fólk lýddu á føroysku framløgurnar í Hørpuni og heldur hann tað má vera tí, at tær vóru so áhugaverdar.
“Vit smæddust ikki aftur millum fleiri av heimsins størstu tjóðum. Og kunnu vit ásanna, at tað týdningarmesta í Útnorðri er, at vit sita sum fastur partur við borðið.
Vit mugu vera við í fremstu røð, og ikki bara verða umboðaðir av einum triðja parti. Har man ikki er sjálvur, har er man bara hálvur. Í Arctic Circle eru nógv av heimsins londum við og lond, sum liggja fjart frá Arktis men sum hava áhuga í Arktis. Tað er sera týdningarmikið, at vit eru við og sita við borðið.
Vit fara eftir at fáa sjálvstøðuga umboðan í Norðurlandaráðnum. Vit skulu sjálvandi verða umboðaðir sum ein integreraður partur alla staðni, har avgerðir verða tiknar, sum eisini viðvíkja okkum.
Í sær sjálvum hevur Danmark einki við Arktis at gera. Tað eru Grønland og Føroyar, sum gera, at Danmark er partur av Arktis.
Vit eiga at sita við borðið í Arktiska ráðnum. Føroya løting eigur at hava ein lim í parlamentarisku nevndini fyri Arktis. Í dag luttaka vit sum partur av Útnorðri. Okkara rødd skal vera til steðar alla staðni, har avgerðirnar verða tiknar."
Kári Højgaard varð valdur í Útnorðurráðið í 2001 og hevur sitið har við undantaki av 2011 til 2013, tá hann var landsstýrismaður.
Føroyingarnir, sum høvdu framløgur á Arctic Circle vóru: Aksel Johannesen, løgmaður, Sjúrður Skaale, fólkatingsmaður, Hákun Djurhuus, SEV-stjóri, Jørgen Niclasen, tingmaður og limur í Útnorðurráðnum, Christian Nagata, stjóri í Guðrun Guðrun, Bárður Larsen, lærari á Fróðskaparsetrinum, Ásmund Guðjonsson, stjóri í Nora og Birita í Dali, stjórnmálafrøðingur. Sí eisini myndirnar.


text:
Bretskur ráðharri í fiskivinnumálum vitjar í Føroyum
George Eustice, ráðharri í fiskivinnumálum (Minister of State at the Department for Environment, Food and Rural Affairs), er á almennari verkavitjan í Føroyum mikudagin og hósdagin. Tað er Høgni Hoydal, fiskimálaráðharri, sum er vertur fyri vitjanini.
Beint eftir, at hann er lendur mikudagin á middegi, verður farið við tyrlu til Klaksvíkar, har miðmáli og fundur verður á Kósini við høvuðsleikararnar í føroysku fiskivinnuni. Eftir hetta fer hann umborð á eitt uppsjóvarskip.
Síðan gongur leiðin til Glyvrar, har hann fer at vitja Bakkafrost. Um kvøldið verður døgurði í Runavík, áðrenn leiðin gongur til Havnar við Brimli.
Hósmorgunin fer bretski ráðharrin fyrst á kurteisisfund við Aksel V. Johannesen, løgmann, og síðan á fund við Poul Michelsen, uttanríkis- og vinnumálaráðharra.
Sum tað síðsta á vitjanini fer hann á fund við Høgna Hoydal, fiskimálaráðharra, og eftir tann fundin verður høvi hjá fjølmiðlunum at hitta teir báðar í Tinganesihósdagin klokkan 11:35-11:50 har greitt verður frá teimum málum, sum vóru umrødd undir vitjanini.